Sodba Splošnega sodišča (sedmi senat) z dne 12. februarja 2020 – WD/EFSA

(Zadeva T‑320/18)

„Javni uslužbenci – Začasni uslužbenci – Pogodba za določen čas – Odločba o nerazvrstitvi – Neobstoj poročil o delu – Dodelitev prenesenih prerazvrstitvenih točk – Očitna napaka pri presoji – Odločba o nepodaljšanju – Dolžnost skrbnega ravnanja – Očitna napaka pri presoji – Zloraba pooblastil – Legitimno pričakovanje – Obveznost obrazložitve – Pravica do izjave – Odgovornost“

1. Pritožbe uradnikov – Tožba zoper odločbo o zavrnitvi pritožbe – Učinek – Predložitev izpodbijanega akta sodišču – Izjema – Odločba, ki ni potrditvena – Upoštevanje obrazložitve, navedene v odločbi (Kadrovski predpisi za uradnike, člena 90 in 91) (Glej točke od 22 do 25.)

2. Uradniki – Prerazporeditev – Notranje smernice agencije Unije, ki se nanašajo na prerazvrstitev začasnih uslužbencev – Pravni učinki (Pogoji za zaposlitev drugih uslužbencev, člen 10) (Glej točko 38.)

3. Uradniki – Prerazvrstitev – Pravica do prerazporeditve – Neobstoj –Kandidat, ki je dosegel referenčni prag – Nevplivanje (Pogoji za zaposlitev drugih uslužbencev, člen 54) (Glej točke od 49 do 51 in 81.)

4. Uradniki – Prerazvrstitev – Primerjalna ocena uspešnosti – Pravila za izvajanje – Upoštevanje ocenjevalnih poročil – Nepopoln osebni spis – Posledice (Kadrovski predpisi za uradnike, člena 43 in 45; Pogoji za zaposlitev drugih uslužbencev, člena 15(2) in 54) (Glej točke od 60 do 63 in 73.)

5. Uradniki – Začasni uslužbenci – Tožba, vložena zoper odločbo o neprerazvrstitvi – Tožbeni razlog v zvezi s prerazvrstitvenimi točkami, ki niso bile pravočasno izpodbijane – Nedopustnost (Kadrovski predpisi za uradnike, člena 90 in 91) (Glej točke od 66 do 68.)

6. Uradniki – Prerazvrstitev – Primerjalna ocena uspešnosti – Diskrecijska pravica uprave – Sodni nadzor – Meje (Kadrovski predpisi za uradnike, člen 45; Pogoji za zaposlitev drugih uslužbencev, člen 54) (Glej točke 79, 80 in 82.)

7. Pritožbe uradnikov – Akt, ki posega v položaj – Pojem – Odločba o nepodaljšanju pogodbe – Odločba, ki je ločena od pogodbe – Vključitev (Kadrovski predpisi za uradnike, člena 25, drugi odstavek, in 90(2)) (Glej točki 102 in 103.)

8. Uradniki – Odločba, ki posega v položaj – Obveznost obrazložitve – Obseg – Neobrazložitev – Odprava pomanjkljivosti v fazi odgovora na pritožbo (Člen 296 PDEU; Kadrovski predpisi za uradnike, člen 25, drugi odstavek) (Glej točke od 104 do 106 in 109.)

9. Pritožbe uradnikov – Razlogi – Neobstoj ali nezadostnost obrazložitve – Tožbeni razlog, ki se razlikuje od tistega, ki se nanaša na materialno zakonitost (Kadrovski predpisi za uradnike, člen 25, drugi odstavek) (Glej točko 110.)

10. Uradniki – Začasni uslužbenci – Zaposlovanje – Nepodaljšanje pogodbe za določen čas – Sprejetje odločbe, ne da bi imela zadevna oseba pred tem možnost predstaviti svoja stališča – Kršitev pravice do izjave – Neobstoj (Listina Evropske unije o temeljnih pravicah, člen 41(2)(a)) (Glej točke od 115 do 119 in 124.)

11. Uradniki – Začasni uslužbenci – Zaposlovanje – Podaljšanje pogodbe, sklenjene za določen čas – Diskrecijska pravica uprave – Dolžnost skrbnega ravnanja uprave – Upoštevanje interesov zadevnega uslužbenca – Sodni nadzor – Meje (Pogoji za zaposlitev drugih uslužbencev, člen 8) (Glej točke od 129 do 135, 137, 150, 154, 167 in 174.)

12. Uradniki – Načela – Varstvo legitimnega pričakovanja – Pogoji – Jasna zagotovila uprave (Glej točki 177 in 178.)

13. Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka (Kadrovski predpisi za uradnike, člena 90 in 91) (Glej točke od 182 do 184.)

Predmet

Predlog na podlagi člena 270 PDEU za, prvič, razglasitev ničnosti odločbe EFSA z dne 14. julija 2017, da se tožeče stranke ne razvrsti v naziv AST 6 v prerazvrstitvenem obdobju 2017, odločbe EFSA z dne 9. avgusta 2017, da se tožeči stranki pogodba ne podaljša, in odločb z dne 9. februarja in 12. marca 2018, s katerima sta bili zavrnjeni pritožbi zoper te odločbi, in, drugič, za dodelitev odškodnine za premoženjsko in nepremoženjsko škodo, ki naj bi tožeči stranki nastala zaradi teh odločb.

Izrek

1. Tožba se zavrne.